שלום לכם! שמי צ'אריטה קרטר, ואני מפיקה בכירה כאן בחברת "וולט דיסני אימג'ינירינג".
אני אחראית להוביל את הצוותים שמפיקים בפועל את המתקנים
שאורחינו יכולים להתנסות בהם. אנחנו תמיד מחפשים דרכים שיסייעו לנו
לשפר את החוויה של האורחים שלנו, וטכנולוגיה נמצאת בלב הפעילות הזאת.
כל הכבוד! עשיתם את זה! תכנתם את BB-8 ועכשיו אני חושבת שאתם מוכנים למשהו
מסובך יותר. בואו ננסה. כעת, כשאתם כבר יודעים את בסיס התכנות, אנו חוזרים
אחורה בזמן כדי לבנות משחק, בכיכובם של R2-D2 ו-C3PO. כדי לבנות משחק, אנחנו צריכים
ללמוד משהו שכל מתכנתי המשחקים נתקלים בו מדי יום: אירועים.
אירועים מורים לתוכנית שלכם להקשיב או לחכות למשהו שיקרה, וכאשר הוא קורה,
התוכנית מבצעת פעולה כלשהי. דוגמאות לאירועים הן למשל המתנה ללחיצה על העכבר,
למקש החץ או להקשה על מסך. כאן נגרום ל-R2-D2 לנוע מעלה
כדי לשלוח הודעה לטייס מרדן, ואז לנוע מטה כדי להגיע לטייס השני.
נשתמש באירועים כדי לגרום לו לנוע, כשהשחקן משתמש בחיצים "למעלה" ו"למטה" או בכפתורים הללו.
נשתמש בבלוק האירוע "כאשר חץ למעלה" ונצמיד אליו את הבלוק "זוז למעלה".
כאשר השחקן ילחץ על מקש החץ, הקוד שנמצא בתוך הבלוק "כאשר חץ למעלה" ירוץ.
נעשה אותו דבר כדי לגרום ל-R2-D2 לזוז למטה.
כעת, במקום לכתוב את כל הקוד הזה כדי לשלוט ברובוט שלנו מראש, אנו יכולים
לאפשר ל-R2-D2 להגיב ללחיצות כפתורים, או "אירועים" שיזיזו אותו ברחבי המסך. צעד אחר צעד,
המשחק שלכם הופך לאינטראקטיבי יותר.